medieval-data/medieval-letters huggingface dataset:
EPISTOLA XLI. EPISTOLA ALEXANDRI PAPAE CONSOLATORIA AD HERBERTUM POST DOMINI SUI SANCTI THOMAE MARTYRIUM EXSULANTEM.
Author: Herbertus de Boseham

ALEXANDER episcopus, servus sevorum Dei, dilecto filio magistro HERBERTO, salutem et apostolicam benedictionem.

Devotionis tuae litteras paterna benignitate recepimus, et intellectis anxietatibus et angustiis, molestiis et pressuris, quas aequo animo toleras, tibi tanquam devoto et speciali Ecclesiae filio sincera mentis affectione compatimur et libenter in quibus possumus gratae consolationis solatium impertimur. Sane quod sanctae recordationis Thomae, quondam Cantuariensi archiepiscopo, ita constanti animo adhaesisti ut eum in exsilio suae persecutionis nolueris dimittere, et nunc tenaciter verbo et opere memoriam ejus observes, gratum gerimus et acceptum, et devotionis tuae constantiam in hac parte prout convenit dignis in Domino laudibus commendamus, firmum gerentes propositum et voluntatem te sicut honestum et litteratum virum arctiori charitate diligere; et de incremento et utilitate tua vigili studio et sollicitudine cogitare. Unde pro statu tuo vigiles admodum et solliciti existentes, dilectis filiis nostris Alberto titulo Sancti Laurentii in Lucina et Theodwino titulo Sancti Vitalis, presbyteris cardinalibus apostolicae sedis legatis, firmiter dedimus in mandatis, ut tibi et aliis clericis ac laicis praefati archiepiscopi gratiam et pacem regis Anglorum acquirant et nos in terra faciant reduci et ibidem secure manere. Si autem forte secundum desiderium nostrum non potuerint apud praefatum proficere regem et tibi ejus pacem et gratiam invenire, tua intererit nobis significare, qualiter tuae possimus provisioni commodius intendere et in quo tibi honeste valeamus et utiliter providere. Nos enim necessitatibus tuis libenti animo intendere cupimus, et tibi tanquam speciali et devoto Ecclesiae filio efficaciter in eo quod nos decuerit et expedire viderimus, auctore Domino curabimus providere. Tu ergo confortare in Domino et in eo spem tuam et fiduciam ponas, qui non derelinquit sperantes in se, sed et post nubilum faciat tranquillum et cum tentatione proventum. Datum Tusculani VIII Kal. Julii.
EPISTOLA XLII. EPISTOLA HERBERTI EXSULANTIS POST SANCTI THOMAE MARTYRIUM AD HUGONEM DUNELMENSEM EPISCOPUM.
Author: Herbertus de Boseham

Venerabili Patri et domino in Christo amantissimo II. Dei gratia Dunelmensi episcopo, HERBERTUS suus exsul adhuc miserabilis, modicum id quod nunc potest.

Cognito quod horum bajulus ad vos usque haberet profectionem, per tenue hoc litterularum nuntium intercurrens parvitatis meae memoriam excellentiae me vestrae ingerere duxi necessarium, ne me in obscuris sicut mortuum saeculi collocatum et ea quae desunt passionum gloriosi nunc martyris Christi in me ipso adimplentem, in his diebus nubis et caliginis oblivionis verbum operiat, praesertim cum noverim vos prae caeteris nostrae tam diutinae condoluisse afflictioni, et adhuc certi sumus quod quemadmodum martyris nostri gaudetis gloriae ita et compatimini vinculis. Vinctus est enim adhuc, vinctus revera, cum nec Ecclesia in sanguine pro ipsa fuso servitutis adhuc evaserit jugum nec ullum libertatis redemptae consecuta sit praemium. Unde qualiter nunc licet et audet inter pressuras et suspiria novi redemptoris sui gloriam praeconizat hymnizans pariter et plorans; vacuis etiam adhuc sedibus quas translati de saeculo qui praecesserunt nos patres reliquerunt, Balthasar omnibus templi utensilibus abutente. In me ipso etiam qui loquor, imo corporis hujus membro eo miserabilius quo innocentius afflictus videbitur adhuc et proscriptus, si Scriturae testimonium et pii Patris pensemus affectum, etc. etc.
EPISTOLA XLIII. EPISTOLA CARDINALIUM MISSORUM A LATERE DOMINI PAPAE AD REGEM ANGLIAE CONTINENS FORMAM PACIS INTER ECCLESIAM ET IPSUM FACTAM POST MORTEM SANCTI THOMAE CANTUARIENSIS ARCHIEPISCOPI ET MARTYRIS.
Author: Herbertus de Boseham
Date:  [ Haec epistola inter Epp. Gil. Fol.
No. 385 impressa est, sed haec pauca, quae sequuntur,
ad finem adjecta habet. ] [olicis ejus successoribus. . . .

[ Post vocem dimidiam cath, quae ad imam paginam
est, videtur excidisse folium, nam quae sequuntur
et finem epistolae faciunt, minime cohaerent cum

superioribus. ]

HENRICO Dei gratia illustri Anglorum regi, duci Normanniae et Aquitaniae et comiti Andegaviae, ALBERTUS dignatione divina titulo Sancti Laurentii in Lucina et Theodwinus titulo Sancti Vitalis presbyteri cardinales, apostolicae sedis legati, salutem in eo qui dat salutem regibus.

Ne in dubium, etc. Hoc sane coram multitudine personarum juravistis vos pro divinae reverentia majestatis. Juravit et filius vester, excepto eo quod personam vestram specialiter contingebat. Et juravistis ambo quod a domino papa Alexandro et cath . . . . . . . . . . . . . . . . . . .. . . . vobis velitis quam citius exhibere, nam per ipsam ab adversitatis nostrae crebris anxietatibus procul dubio nos possetis liberare. Teste me ipso apud Turre. XXIII die Julii.
EPISTOLA XLIV. EPISTOLA RESPONSALIS AD EUMDEM.
Author: Herbertus de Boseham

Domino suo suus. Celsitudinis vestrae qua debuit devotione parvitas mea suscepit litteras. Quibus inspectis et perlectis anima mea sicut ex susceptione est exhilarata, ita et mox ex perlectis est perturbata. Scribitis enim vos non posse non mirari quod « in persecutionibus nostris litteras nostrae consolationis » postquam ultimam mihi rescripsistis non receperitis, « quae nostrae severitatem fortunae delinirent. » Ita scriptum vidi, legi et relegi. Et eo ipso in me ipso magis ac magis conturbabar, suspicatus ex hoc et veritus nullas penitus litteras parvitatis meae nomine ad beatitudinem vestram devenisse, praesertim cum nec in prioribus nec in posterioribus dignationis vestrae litteris ullam de receptis meis feceritis mentionem. Quod quidem necessarium propter bajulorum negligentias qui de facili spondent bajulandi officium sed eadem levitate calce averso flocci pendunt. Scio, certe scio me omne dignationis vestrae scriptum, nisi forte bajuli incuria fuerit, litteratorio officio praevenisse et sicut justum erat necdum salutatum salutasse; et sanctitati vestrae sicut in hac forma et in haec verba scripsisse: « Domino suo suus. Inter scribendum haec, imo priusquam scriberem, mox steti et haesi, dubius admodum quo dictionis genere vestram alloquerer paternitatem. Verum si interioris hominis vestri statum cognoscerem, nec haesitantis fluctuaret animus, nec scribentis erraret calamus. » Et caetera quae in eodem scripto continentur. Quod si scriptum tale in sanctitatis vestrae manus devenerit, gaudeo. Sin autem, non meae tarditati seu negligentiae, sed bajuli culpae ascribendum; et earum bajulum charissimi mei thesauri vestri servientem Gaufridum nomine de suppressione, quin potius de suffocatione interpello. Et quod de mentione litterarum per longa terrarum et maris spatia destinatarum omissa supra tetigimus, magis quam reprehensione deinceps, correctione propter bajulorum incuriam indiget. De his igitur hactenus. Et amodo beatitudinis vestrae litteris respondendum. Quibus verbum insertum est quod inter legendum plus notavi, in quo plus steti et haesi. Siquidem in eo et verbum persecutionis insertum reperi et vestrae severitatem fortunae, etc., etc. . . . . . . . . . . . . . . . paternitatis vestrae scripto mihi nescio quo in aure quasi dulci quodam susurrio instillante: Nil mihi rescribas, attamen ipse veni. Super quo celsitudini vestrae genibus advolutis gratias et item gratias ago. Et quidem opusculo super psalmos ab Hebraica veritate a Patre Hieronymo translatos completo, in quo jam per annos desudavi, spero me volente Domino vos visurum et vel in transitu tam desiderato vestro colloquio frui.
EPISTOLA XLV. EPISTOLA WILLELMI ELIENSIS AD HERBERTUM.
Author: Herbertus de Boseham

WILLELMUS Dei gratia Eliensis episcopus, apostolicae sedis legatus, et domini regis cancellarius, dilectissimo suo magistro H. DE BOSEHAM, salutem et absentis amici memoria non carere.

Gratissima vestrae consolationis verba animo gratulanti suscepimus, quae tanto fortiorem nobis in adversitatibus vestris animum recrearunt, quanto vos cognovimus incommoda fortunae temporalis virilius superasse. Quis enim tam dulce solatium in tanta sortis tempestate nobis praebere potuisset, nisi qui ejusdem sortis modum et exitum cognovisset? Epistolaris igitur dulcedo vestrae magnitudinis mentem nobis hilarem reddit, spem tribuit resurgendi, et materiam doloris et tristitiae, quae non meritis nostris sed sola malignantium invidia nos oppressit, pro parte maxima moderatur. Unde gratias quantas possumus et sufficimus vestrae referimus dilectioni. Caeterum favente Deo noviter venturum esse credimus, quem exspectamus, quem desideramus, cujus adventus nobis et omnibus amicis nostris plenum sed plenissimum gaudium propinabit, pro quo et tanta et tam gravia sustinuisse ad gloriam nostram magis quam ad dispendium reputamus. Nec vos gravat conscientia quam sanam esse cognovimus, nisi tantummodo quod tanta inhumanitas, tanta etiam immoderata persecutio et crudelitas, quae contra dominum regem et nos factae sunt, tam lento pede debitum sibi finem sortiuntur. Et praeterea noveritis quod desiderio intimo desideravimus ut opusculum super psalmos ab Hebraica veritate a Patre Hieronymo translatos vestra discretio complevisset, ut impedimento non esset quidquam ulterius, quin vestra praesentia et optatis colloquiis uteremur.
EPISTOLA PRIMA. AD PIPPINUM REGEM.
Author: Adrianus I

Item exemplar epistolae Constantini papae neophyti ad domnum Pippinum regem directae, in qua continetur quod a populo Romano per violentiam electus et in sede apostolica intromissus fuit, postulans ut in gratia domni regis Pippini permanere possit, sicut antecessores sui fuerunt. Et inde de epistola Theodori patriarchae Jerosolymitani, et de aliis epistolis Alexandrini et Antiocheni patriarcharum. Et in embolo de Georgio, Marino et Petro.

Domno excellentissimo, etc. Reliqua vide inter Opera B. Caroli Magni, Patrologiae tomo XCVIII, col. 235.
EPISTOLA II. AD PIPPINUM REGEM.
Author: Adrianus I

Exemplar epistolae ejusdem Constantini papae neophyti ad domnum Pippinum regem directae, in qua continentur gratiarum actiones, et de obitu domni Pauli papae, et postulat ut in gratia domni Pippini regis permanere possit, sicuti antecessores sui fuerunt.

Domno excellentissimo, etc. Reliqua vide inter Opera B. Caroli Magni, tomo ut supra, col. 233.
EPISTOLA III. AD CAROLUM REGEM.
Author: Adrianus I

Item exemplar epistolae ejusdem papae ad domnum Carolum regem directae, in qua continetur de fide et constantia ipsius, et Anastasio misso ipsius apostolici, qui in Francia demoratus fuerat.

Domno excellentissimo, etc. Reliqua vide inter Opera B. Caroli Magni, tomo ut supra, col. 311.
EPISTOLA IV. AD CAROLUM REGEM.
Author: Adrianus I

Item exemplar epistolae ejusdem papae ad domnum Carolum regem directae, in qua continentur gratiarum actiones pro exaltatione sanctae Dei Ecclesiae, et de missis domini regis, qui autumni tempore Romam venire debuerunt.

Domno excellentissimo, etc. Reliqua vide inter Opera B. Caroli Magni, tomo ut supra, col. 291.
EPISTOLA V. AD CAROLUM REGEM.
Author: Adrianus I

Item exemplar epistolae ejusdem papae ad domnum Carolum regem directae, in qua continentur uberrimae benedictiones pro exaltatione sanctae Dei Ecclesiae, et de epistola Joannis patriarchae Gradensis.

Domno excellentissimo, etc. Reliqua vide inter Opera B. Caroli Magni, tomo ut supra, col. 288.
EPISTOLA VI. AD CAROLUM REGEM.
Author: Adrianus I

Item exemplar epistolae ejusdem papae ad domnum Carolum regem directae per Andream et Anastasium, pro justitia sanctae Dei Ecclesiae, et de Leone archiepiscopo, qui jam ad praefatum dominum regem properavit.

Domno excellentissimo, etc. Reliqua vide inter Opera B. Caroli Magni, tomo ut supra, col. 286.
EPISTOLA VII. AD CAROLUM REGEM.
Author: Adrianus I

Item exemplar epistolae ejusdem papae ad domnum Carolum regem directae per Gausfridum abbatem, in qua continetur de victoria ipsius praedicti regis, et de episcopis Pisano et Lucano, ut ad proprias sedes atque ecclesias pro sua pietate remeare concederet.

Domno excellentissimo, etc. Reliqua vide inter Opera B. Caroli Magni, tomo ut supra, col. 280.
EPISTOLA VIII. AD CAROLUM REGEM.
Author: Adrianus I

Item exemplar epistolae ejusdem papae ad domnum Carolum regem directae, in qua continetur de fide vel constantia ipsius apostolici erga praedictum regem.

Domno excellentissimo, etc. Reliqua vide inter Opera B. Caroli Magni, tomo ut supra, col. 340.
EPISTOLA IX. AD CAROLUM REGEM.
Author: Adrianus I

Item exemplar epistolae ejusdem papae ad domnum Carolum regem directae, in qua continetur de Mauricio episcopo, quod Histrienses ei oculos eruissent.

Domno excellentissimo, etc. Reliqua vide inter Opera B. Caroli Magni tomo ut supra, col. 320.
EPISTOLA X. AD CAROLUM REGEM.
Author: Adrianus I
Date:  [ Lamb. add. Carolum] [ducatum]

Item exemplar epistolae ejusdem papae ad domnum regem directae, in qua continetur de transitu Constantini imperatoris et de Reginaldo duce Clusinae, praefatus papa postulans ut ipsum actum domnus rex ei habere non permitteret, eo quod multa mala in Castello Felicitatis indesinenter agere non desistebat . . . .

Domno excellentissimo, etc. Reliqua vide inter Opera B. Caroli Magni, tomo ut supra, col. 295.
EPISTOLA XI. AD CAROLUM REGEM.
Author: Adrianus I
Date:  [Fulradus]

Item exemplar epistolae ejusdem papae ad domnum Carolum regem directae, in qua continetur de camerado, vel trabibus, seu lignamine, quod necesse erat ad ipsam ecclesiam sancti Petri faciendam et de corpore sancto, quod Fulgatus petiit.

Domno excellentissimo, etc. Reliqua vide inter Opera B. Caroli Magni, tomo ut supra, col. 224.
EPISTOLA XII. AD CAROLUM REGEM.
Author: Adrianus I

Item exemplar epistolae ejusdem papae ad domnum Carolum regem directae pro exaltatione sanctae Ecclesiae et de orationibus ipsius apostolici.

Domno excellentissimo, etc. Reliqua vide inter Opera B. Caroli Magni, tomo ut supra, col. 315.
EPISTOLA XIII. AD CAROLUM REGEM.
Author: Adrianus I

Item exemplar epistolae ejusdem papae ad domnum Carolum regem directae, in qua continetur quod Neapolitani cum Graecis civitatem Terracinensem invasissent.

Domno excellentissimo, etc. Reliqua vide inter Opera B. Caroli Magni, tomo ut supra, col. 321.
EPISTOLA XIV. AD CAROLUM REGEM.
Author: Adrianus I

Item exemplar epistolae ejusdem papae ad domnum Carolum regem directae, in qua continetur de venundatione mancipiorum genti paganae Saracenorum factae, et praedictus papa excusans Romanos nunquam tale scelus perpetrasse, sed a Langobardis et Graecis eos traditos esse dicit.

Domno excellentissimo, etc. Reliqua vide inter Opera B. Caroli Magni, tomo ut supra, col. 317.
EPISTOLA XV. AD CAROLUM REGEM.
Author: Adrianus I

Item exemplar epistolae ejusdem papae ad domnum Carolum regem directae, in qua continetur de trabibus majoribus ad ecclesias restaurandas, quas domnus rex ei dare praeceperat: et ipsos actores negligentes nihil exinde, sicut eis a dicto rege injunctum fuerat, fecisse dicit, et de stanno ad ipsam ecclesiam sancti Petri recooperiendam.

Domno excellentissimo, etc. Reliqua vide inter Opera B. Caroli Magni, tomo ut supra, col. 394.
EPISTOLA XVI. AD CAROLUM REGEM.
Author: Adrianus I
Date:  [musivo] [Ravennatis]

Item exemplar epistolae ejusdem papae ad domnum Carolum regem directae, in qua continetur de mosivo atque marmore palatii Ravennatae civitatis. Praedictus papa domni regis ditioni, vel quidquid exinde facere voluisset, libenti animo se tribuere dicit.

Domno excellentissimo, etc. Reliqua vide inter Opera B. Caroli Magni, tomo ut supra, col. 371.
EPISTOLA XVII. AD CAROLUM REGEM.
Author: Adrianus I

Item exemplar epistolae ejusdem papae ad domnum Carolum regem directae, in qua continetur de territorio Savinense, qualiter Itherius et Maginarius missi domni regis ipsum territorium in integro partibus sancti Petri reddere voluerunt, sed propter iniquos homines minime potuerunt.

Domno excellentissimo, etc. Reliqua vide inter Opera B. Caroli Magni, tomo ut supra, col. 331.
EPISTOLA XVIII. AD CAROLUM REGEM.
Author: Adrianus I

Item exemplar epistolae ejusdem papae ad domnum Carolum regem directae, in qua continentur gratiarum actiones pro exaltatione sanctae Dei Ecclesiae, et de territorio Savinense, quemadmodum praedictus rex sancto Petro pollicitus fuerat, quod in integro contradere juberet.

Domno excellentissimo, etc. Reliqua vide inter Opera B. Caroli Magni, tomo ut supra, col. 328.
EPISTOLA XX. AD CAROLUM REGEM.
Author: Adrianus I

Indicat quomodo contentionem monachorum ad se missorum composuerit. Et quod Potho abbas cum decem monachis ad Carolum regem proficisci voluerit, ut ibidem quoque de objectis criminibus se purgaret.

Domno excellentissimo, etc. Reliqua vide inter Opera B. Caroli Magni, tomo ut supra, col. 360.
EPISTOLA XXI. AD CAROLUM REGEM
Author: Adrianus I
Date:  [ Lamb., Autcarius] [ Lamb., Scaptulfus]

Paulus presbyter, Venerandus presbyter, Foroaldus, Adalbertus, Gaudiosus, Benedictus diaconus, Josue diaconus, Hermenfridus, Raginbertus, Autscarius , Gregorius, Agemodus, David, Gaidualdus, Ariolfus, Stephanus, Garibaldus, Gregorius, Savinus, Aldosinto, Rothbertus, Rathis, Haribertus, Leo, Martinianus, Allo, Majo, Beaptulfus , Cunualdus, Leminosus, Magnus, Ursus, Authaldus, Aldefusus, Petrus Ansualdus, Allo, Petrus, Gratiosus Faroaldus, Ursus, Adualdus.

Destinavit nobis, etc. Reliqua vide inter Opera Caroli B. Magni, tomo ut supra, col. 308.
EPISTOLA XXII. AD CAROLUM REGEM.
Author: Adrianus I

Item exemplar epistolae ejusdem papae ad domnum Carolum regem directae, in qua continetur de monasterio sancti Hilarii confessoris in Calligata. Orat ne ipsum seu hospitales, qui per Alpes collium siti sunt in susceptione peregrinorum, ut a nulla magna parvaque persona invadi sineret; ut Gundibrando duci Florentino mandet, ut quae eidem monasterio abstulit reddat.

Domno excellentissimo, etc. Reliqua vide inter Opera B. Caroli Magni, tomo ut supra, col. 369.
EPISTOLA XXIII. AD CAROLUM REGEM.
Author: Adrianus I

Item exemplar epistolae ejusdem papae ad domnum Carolum regem directae, in qua continetur de fide vel dilectione quam erga beatum apostolorum principem Petrum habere pollicitus est, ut inconcussa et indissolubilis permaneat, et nulla callida versutia ab apostolico amore ejus animus disjungi possit.

Domno excellentissimo, etc. Reliqua vide inter Opera B. Caroli Magni, tomo ut supra, col. 356.
EPISTOLA XXIV. AD CAROLUM REGEM.
Author: Adrianus I

Item exemplar epistolae ejusdem papae ad domnum Carolum regem directae, in qua continetur de sacratione Petri episcopi, seu et de territorio Savinensi.

Domno excellentissimo, etc. Reliqua vide inter Opera B. Caroli Magni, tomo ut supra, col. 348.
EPISTOLA XXV. AD CAROLUM REGEM.
Author: Adrianus I

De episcopis vel presbyteris, ut non militarem induerent armaturam, sed spiritalem, id est jejuniis et orationibus vacarent, seu de venalitate, vel captivatione hominum, vel aliis illicitis causis, quae a pravis hominibus perpetrata erant, seu de visione Joannis monachi, quae falsa vel inanis esse videbatur.

Domno excellentissimo, etc. Reliqua vide inter Opera B. Caroli Magni, tomo ut supra, col. 365.
EPISTOLA XXVI. AD CAROLUM REGEM.
Author: Adrianus I
Date:  [Maginarius]

Item epistola ad domnum Carolum regem directa, in qua continentur gratiarum actiones pro exaltatione sanctae Dei Ecclesiae, et de territorio Savinense, qualiter Machinarius fidelissimus ejusdem praecelsi regis, ipsum territorium cum integritate partibus sancti Petri contradere voluit, sed propter iniquos atque perversos homines minime potuit.

Domno excellentissimo, etc. Reliqua vide inter Opera B. Caroli Magni, tomo ut supra, col. 352.
EPISTOLA XXVII. AD CAROLUM REGEM.
Author: Adrianus I

Item exemplar epistolae ejusdem ad domnum Carolum regem directae, in qua continetur de abbate venerabilis monasterii sancti Vincentii, qui apud domnum regem insons accusatus fuerat, et inde ablatus, ut eum venusto cultu ac vibrantissimo animo clementissime susciperet, quia falsa crimina ei objiciebantur.

Domno excellentissimo, etc. Reliqua vide inter Opera B. Caroli Magni, tomo ut supra, col. 359.
EPISTOLA XXVIII. AD CAROLUM REGEM.
Author: Adrianus I
Date:  [suburbanis]

Item exemplar epistolae ejusdem papae ad domnum Carolum regem directae, in qua continentur gratiarum actiones, seu benedictiones pro cruce quam ei miserat, et de territorio Populoniensi seu Rosellensi, ut domnus rex suos idoneos missos dirigeret, qui sub integritate ipsas civitates cum suburbana earum ei contradere debuissent.

Domno excellentissimo, etc. Reliqua vide inter Opera B. Caroli Magni, tomo ut supra, col. 396.
EPISTOLA XXIX. AD CAROLUM REGEM.
Author: Adrianus I

Item exemplar epistolae ejusdem papae ad domnum Carolum regem directae, in qua continentur gratiarum actiones seu benedictiones pro exaltatione sanctae Dei Ecclesiae, et de sacramentario exposito a sancto Gregorio immistum, quatenus eum domnus rex poposcerat per Joannem monachum atque abbatem civitatis Ravennatium miserat.

Domno excellentissimo, etc. Reliqua vide inter Opera B. Caroli Magni, tomo ut supra, col. 434.
EPISTOLA XXX. AD CAROLUM REGEM.
Author: Adrianus I

Item exemplar epistolae ejusdem papae ad domnum Carolum regem directae, in qua continetur de Constantino et Paulo ducibus ipsius apostolici, qui apud praefatum regem a perversis hominibus gratis accusati fuerant, postulans, ut unum ex ipsis, scilicet Paulum, quem ejus obtutibus praesentandum miserat, ut benigne eum suscipere dignaretur.

Domno excellentissimo, etc. Reliqua vide inter Opera B. Caroli Magni, tomo ut supra, col. 418.
EPISTOLA XXXI. AD CAROLUM REGEM.
Author: Adrianus I
Date:  [ Lamb., Veneticis]

Item exemplar epistolae ejusdem papae ad domnum Carolum regem directae, in qua continetur de Veneciis , ut de Ravenna, seu Pentapoli expellerentur, nec non et de Garamanno duce, qui possessiones Ravennatis ecclesiae violenter invasisset vel exspoliasset.

Domno excellentissimo, etc. Reliqua vide inter Opera B. Caroli Magni, tomo ut supra, col. 386.
EPISTOLA XXXII. AD CAROLUM REGEM.
Author: Adrianus I

Item exemplar epistolae ejusdem papae ad domnum Carolum regem directae, in qua continentur gratiarum actiones, et de Rosellis, et Populonio, et de civitatibus Beneventanis, vel de insidiis Graecorum.

Domno excellentissimo, etc. Reliqua vide inter B. Caroli Magni Opera, tomo ut supra, col. 411
EPISTOLA XXXIII. AD CAROLUM REGEM.
Author: Adrianus I
Date:  [ Lamb., Romam]

Item exemplar epistolae ejusdem papae ad domnum Carolum regem directae, in qua continetur de missis Offae regis Anglorum, qui simul cum missis praefati regis Caroli Roma properarent, et qualiter praedictus papa ipsos missos Anglorum honorabiliter suscepisset, quemadmodum ei praedictus rex Carolus per suos legatos mandaverat, seu et de aliis capitulis.

Domno excellentissimo, etc. Reliqua vide inter Opera B. Caroli Magni, tomo ut supra, col. 420.
EPISTOLA XXXIV. AD CAROLUM REGEM.
Author: Adrianus I

Item exemplar epistolae ejusdem papae ad domnum Carolum regem directae, in qua continetur de praeda Persarum in finibus Graecorum facta, et de discordia quae inter ipsos erat.

Domno excellentissimo, etc. Reliqua vide inter Opera B. Caroli Magni, tomo ut supra, col. 355.
EPISTOLA XXXV. AD CAROLUM REGEM.
Author: Adrianus I

Item exemplar epistolae ejusdem papae ad domnum Carolum regem directae, in qua continetur de dioecesis vel parochiis episcoporum partibus Italiae atque Tusciae, quas alterutrum invadentes, et de veste monachica, quam contra sanctos canones relinquentes, iterum saecularibus vestibus induebantur, et sibi illicito matrimonio sociabant.

Domno excellentissimo, etc. Reliqua vide inter Opera B. Caroli Magni, tomo ut supra, col. 424.
EPISTOLA XXXVI. AD EGILAM EPISCOPUM.
Author: Adrianus I

Item exemplar epistolae Adriani papae ad Egilam episcopum in partibus Spaniae missae pro fide orthodoxa tenenda, et pro jejunio sexta feria, et sabbato celebrando.

Adrianus episcopus, etc. Reliqua vide inter Opera B. Caroli Magni, tomo ut supra, col. 333.